Diari Oficial de la Generalitat Valenciana


Sumari del DOGV 8575, del 20-06-2019 (2019/6317)

RESOLUCIÓ de 13 de juny de 2019, de la Direcció General de Recursos Humans de la Conselleria de Sanitat Universal i Salut Pública, per la qual les persones interessades són citades en el procediment ordinari número 2/000227/2019 seguit davant la Sala Contenciosa Administrativa del Tribunal Superior de Justícia de la Comunitat Valenciana per a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8575

Data del DOGV
:   20-06-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/6317


Data del document
:   13-06-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 13 de juny de 2019, de la Direcció General de Recursos Humans de la Conselleria de Sanitat Universal i Salut Pública, per la qual les persones interessades són citades en el procediment ordinari número 2/000227/2019 seguit davant la Sala Contenciosa Administrativa del Tribunal Superior de Justícia de la Comunitat Valenciana per a comparéixer en la via jurisdiccional. [2019/6317]  
  
La Sala Contenciosa Administrativa del Tribunal Superior de Justícia de la Comunitat Valenciana, Secció Segona, ha reclamat a aquesta unitat administrativa els expedients referits als procediments següents:  
  
  
Referència tribunal: procediment ordinari núm. 2/0000227/5358-WV.  
Recurrent: Laura Revert Marín.  
  
Persones interessades: pluralitat indeterminada de persones els drets o interessos legítims de les quals pogueren quedar afectats per l'estimació de les pretensions de la demandant.  
Descripció: recurs contenciós administratiu interposat contra la desestimació del recurs de reposició interposat per la demandant contra la Resolució de 18 de febrer de 2019, de la directora general de Recursos Humans, per la qual s'ofereixen places a les persones aspirants aprovades en el concurs oposició pel torn d'accés lliure per a la provisió de vacants de facultatiu o facultativa especialista en Psiquiatria d'institucions sanitàries de la Conselleria de Sanitat Universal i Salut Pública (convocat per mitjà de Resolució d'1 d'agost de 2016 del director general de Recursos Humans i Econòmics).  
D'acord amb el que preveu l'article 49 de la Llei 29/1998, de 13 de juliol, de la jurisdicció contenciosa administrativa, se cita les persones interessades en el procediment descrit, a fi que puguen comparéixer en les actuacions i personar-se en la via jurisdiccional en el termini de nou dies. No obstant això, es fa constar que la Generalitat Valenciana, representada pels lletrats de l'Advocacia General, compareix en el present recurs en defensa del manteniment de l'acte recorregut.  
  
  
València, 13 de juny de 2019.- La directora general de Recursos Humans: Carmen López Delgado.